stanford-oval/wikipedia huggingface dataset:
Abé

| Abé> Tiedot |
| --- | --- |
Alue:  Norsunluurannikko
Puhujia:  170 000
Sija:  ei sadan suurimman joukossa
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  kwa
ISO 639-3:  aba
 Ohje 
Abé on nigeriläis-kongolainen kieli, jota puhutaan Norsunluurannikolla. Vuonna 1995 abén puhujien määräksi arvioitiin 170 000 henkeä, joista suurin osa asuu Norsunluurannikon eteläosassa. Kielelle on käännetty osia Raamatusta 1967–1980.
Aarne Heino

Aarne Heino (16. toukokuuta 1897 Viipuri – 24. maaliskuuta 1992 Kotka) oli suomalainen kirjallisuustieteilijä.
Heino tuli ylioppilaaksi Viipurin klassillisesta lyseosta vuonna 1916. Filosofian kandidaatiksi hän valmistui Helsingin yliopistosta vuonna 1956 ja filosofian lisensiaatiksi vuonna 1963. Heino työskenteli vuosina 1919–1964 kanslia-apulaisena, lääninkanslistina, ja lääninkirjaajana Viipurin läänin ja sittemmin Kymen läänin lääninhallituksessa. Hän väitteli tohtoriksi vuonna 1970 Helsingin yliopistossa, väitöskirjan aiheena oli runoilija Otto Mannisen Homeros-suomennoksissaan käyttämä kuvakieli.
Heinon vanhemmat olivat pika-ajuri Juhana Matinpoika Heino (vuoteen 1895 Häkämies) ja kotiapulainen Josefina Davidintytär Sandell. Puoliso oli Toini Lyyli Heino (o.s. Holopainen) (1899–1981) vuodesta 1933. Heino työskenteli vielä eläkeläisenä leikearkistonhoitajana Kirkon Tiedotuskeskuksessa vuosina 1967–1971. Heinot asuivat tällöin Helsingissä Munkkiniemessä, mutta muuttivat Kotkaan vuonna 1977.
Teoksia

Otto Mannisen Homeros-suomennosten kuvakielestä, väitöskirja. Suomalaisen Kirjallisuuden Seuran toimituksia 296. Helsinki 1970
Loistikat

| Loistikat |
| --- | --- |
 Harmaaloistikka (Prodotiscus regulus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Tikkalinnut Piciformes
Heimo::  Hunajaoppaat Indicatoridae
Suku::  Loistikat Prodotiscus  Sundevall, 1850
Katso myös
   Loistikat Wikispeciesissä   Loistikat Commonsissa 
Infobox OKNimi-testi OK: 
Loistikat (Prodotiscus) on hunajaoppaiden heimoon kuuluva tikkalintusuku. Loistikkojen sukuun kuuluu BirdLife Suomen mukaan kolme lajia.
Loistikkoihin kuuluvia lajeja

Harmaaloistikka (Prodotiscus regulus)
Loistikka (Prodotiscus zambesiae)
Pikkuloistikka (Prodotiscus insignis)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Prodotiscus (englanniksi)
Luettelo suomalaisten muusikoiden taiteilijanimistä – F
F

F. Arthur (Arthur Heinrich Fuhrmann)
F. Voitto (Usko Kemppi
Fat Boy (Kari Tamminen)
Feija (Sakari Helle)
Folio (Erkki Hakala)
Folk-Fredi (Matti Kalevi Siitonen)
Francis (Rami Eemeli Posio)
Frank Huima (Jari Granholm)
Frank Krappa (Erik Kristian Mantere)
Freddie Falcon (Jorma Kääriäinen)
Freddie Libido (Jouni Antero Ylisuutari)
Frederik (Ilkka Juhani Sysimetsä)
Frederik K. Kansa (Ykä Fonselius)
Fredi (Matti Kalevi Siitonen)
Freeman (Leo Christer Friman)
Frogley (Jukka Jaakko Mänty-Sorvari)
Linde AG

| Linde AG |
| --- | --- |

Yritysmuoto:  Osakeyhtiö
Osake:  FWB: LIN
ISIN:  IE000S9YS762
Perustettu:  1879
Toimitusjohtaja:  Wolfgang Büchele
Puheenjohtaja:  Manfred Schneider
Kotipaikka:  München
Toimiala:  kemianteollisuus
Tuotteet:  Kaasut, kaasujen erottamislaitteet
Liikevaihto:  17,047 miljardia € (2014)
Liikevoitto:  3,92 miljardia € (2014)
Tilikauden tulos:  1,164 miljardia € (2014)
Henkilöstö:  65 591 (31.12.2014)
Kotisivu:  www.linde.com/en/index.html
Infobox OKVirheellinen NIMI-arvo: 
Linde AG tai The Linde Group on saksalainen kemianteollisuuden yritys. Sen kotipaikka on Münchenissä. Sen osake noteerataan Frankfurtin pörssissä ja se on osa DAX-indeksiä. Sen pääasialliset tuotteet ovat erilaiset teollisuudessa käytetyt kaasut ja niiden erottamiseen liittyvät laitteet. Sillä on myös logistiikkatoimintaa. Vuoden 2014 lopussa Linde työllisti yli 65 tuhatta ihmistä. Samana vuonna sen liikevaihto oli yli 17 miljardia euroa, josta tilikauden voittoa yli 1,1 miljardia euroa. Lindellä on toimintaa yli sadassa maassa. Yrityskorporaatio on jaettu kolmeen osaan: Industrial gases & Healthcare, Engineering ja Gist.
Muun muassa Suomessa toimiva AGA on osa Linde-konsernia.
Kuva erotuslaitoksesta Washingtonissa, Länsi-Virginiassa
Kuva Hamburg-Wilhelmsburgista
Museoitu nestemäisen vedyn säilytysastia Altlußheimissa
Aiheesta muualla

Kuvia tai muita tiedostoja aiheesta Linde AG Wikimedia Commonsissa
21 at 33

| 21 at 33 Elton John |
| --- | --- | --- |

Studioalbumin tiedot
 Äänitetty : elokuu 1979, tammikuu – maaliskuu 1980
 Julkaistu: 13. toukokuuta 1980
 Tuottaja(t): Elton John Clive Franks
 Tyylilaji: Pop rock
 Kesto: 42.51
 Levy-yhtiö: Rocket Records MCA Records
Elton Johnin muut julkaisut
| Victim of Love 1979 | 21 at 33 1980 | The Fox 1981 |
Singlet albumilta 21 at 33
 ”Little Jeannie” Julkaistu: 1. toukokuuta 1980  ”Sartorial Eloquence (Don't Ya Wanna Play This Game No More?)” Julkaistu: 5. elokuuta 1980  ”Dear God” Julkaistu: 14 marraskuuta 1980
21 at 33 on Elton Johnin 14. studioalbumi, joka julkaistiin vuonna 1980. Se nauhoitettiin Nizzassa elokuussa 1979 ja Los Angelesissa tammikuusta maaliskuuhun 1980. Nimi tulee siitä, että tämä oli hänen yhteensä 21. albuminsa 33 ikävuoteen mennessä. Määrä sisältää kaikki 14 studioalbumia, 3 kokoelmalevyä, 2 konserttialbumia sekä soundtrack-albumin ja EP-levyn.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Chasing the Crown | Elton John, Bernie Taupin | 5.31 |  |  |  |  |  |  |
| 2. | Little Jeannie | John, Gary Osborne | 5.08 |  |  |  |  |  |  |
| 3. | Sartorial Eloquance | John, Tim Robinson | 4.44 |  |  |  |  |  |  |
| 4. | Two Rooms at the End of the World | John, Taupin | 5.39 |  |  |  |  |  |  |
| 5. | White Lady White Powder | John, Taupin | 4.31 |  |  |  |  |  |  |
| 6. | Dear God | John, Osborne | 5.05 |  |  |  |  |  |  |
| 7. | Never Gonna Fall in Love Again | John, Robinson | 4.22 |  |  |  |  |  |  |
| 8. | Take Me Back | John, Osborne | 3.51 |  |  |  |  |  |  |
| 9. | Give Me the Love | John, Judie Tzuke | 5.17 |  |  |  |  |  |  |
Muusikot

Elton John – laulu, piano
Nigel Olsson – rummut
Alvin Taylor – rummut
Reggie McBride – bassokitara
Richie Zito – kitara
Steve Lukather – kitara
James Newton Howard – kosketinsoitin
David Paich – urut
Clive Franks – lyömäsoittimet
Aiheesta muualla

Elton Johnin virallinen sivusto (englanniksi)
Elton Johnin diskografia (englanniksi)
Elton John
| 0 | 1 | 2 |
| --- | --- | --- |
Studioalbumit : Empty Sky ·  Elton John ·  Tumbleweed Connection ·  Madman Across the Water ·  Honky Château ·  Don’t Shoot Me I’m Only the Piano Player ·  Goodbye Yellow Brick Road ·  Caribou ·  Captain Fantastic and the Brown Dirt Cowboy ·  Rock of the Westies ·  Blue Moves ·  A Single Man ·  Victim of Love ·  21 at 33 ·  The Fox ·  Jump Up! ·  Too Low for Zero ·  Breaking Hearts ·  Ice on Fire ·  Leather Jackets ·  Reg Strikes Back ·  Sleeping with the Past ·  The One ·  Duets ·  Made in England ·  The Big Picture ·  Songs from the West Coast ·  Peachtree Road ·  The Captain and the Kid ·  The Union ·  The Diving Board ·  Wonderful Crazy Night ·  The Lockdown Sessions
Kokoelmat : Greatest Hits ·  Greatest Hits Volume II ·  The Thom Bell Sessions ·  Lady Samantha ·  Greatest Hits Vol. 3 ·  To Be Continued ·  The Very Best of Elton John ·  Rare Masters ·  Greatest Hits 1976–1986 ·  Love Songs ·  Greatest Hits 1970–2002 ·  Rocket Man: The Definitive Hits
Livealbumit : 17-11-70 ·  Here and There ·  Live in Australia with the Melbourne Symphony Orchestra ·  Elton John One Night Only – The Greatest Hits ·  Elton John 60 – Live at Madison Square Garden
Soundtrack : Friends ·  The Lion King ·  The Muse ·  Elton John and Tim Rice’s Aida ·  The Road to El Dorado ·  Gnomeo & Juliet
Muuta : Bernie Taupin ·  Gus Dudgeon ·  Paul Buckmaster
Lindblom

Lindblom on muun muassa seuraavien henkilöiden sukunimi:
Andreas Lindblom (1889–1977), ruotsalainen taidehistorian professori
Gunnel Lindblom (1931–2021), ruotsalainen näyttelijä ja ohjaaja
Gustaf "Topsy" Lindblom (1891–1960), ruotsalainen yleisurheilija, kolmiloikan olympiavoittaja
Gustaf Adolf Lindblom (1828–1889), turkulainen laivanvarustaja, kauppaneuvos, valtiopäivämies ja lahjoittaja
Göran Lindblom (s. 1956), ruotsalainen jääkiekkoilija
Gösta Lindblom (1862–1916), turkulainen kauppias, yritysjohtaja ja valtiopäivämies, Gustaf Adolf Lindblomin poika
Jarl Lindblom (1902–1985), suomalainen diplomi-insinööri, laivojen ja veneiden suunnittelija
Karl Lindblom (1927–2003), suomalainen kauppias, yrittäjä ja yritysjohtaja, talous- ja kauppaneuvos
Leif Lindblom (s. 1967), ruotsalainen elokuvaohjaaja
Leo Lindblom (1927–2018), suomalainen rumpali
Lilli Sukula-Lindblom (s. 1956), suomalainen näyttelijä ja klovni
Max Lindblom (1891–1973), suomalainen jääkäriluutnantti
Olavi Lindblom (1911–1990), suomalainen ammattiyhdistysjohtaja
Oskar Lindblom (s. 1996), ruotsalainen jääkiekkoilija
Sari Lindblom (s. 1960), suomalainen professori ja rehtori
Seppo Lindblom (s. 1935), suomalainen pankinjohtaja, poliitikko ja ministeri
Tomi Lindblom (s. 1965), suomalainen valtiotieteiden tohtori, tietokirjailija ja toimittaja.
Muut merkitykset

Lindblomin talo, Turussa vuosina 1891−1956 sijainnut kerrostalo.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lucio España

Lucio Fernando España (29. lokakuuta 1971 – 2. kesäkuuta 2005) oli kolumbialainen jalkapalloilija, pelipaikaltaan puolustaja.
España voitti vuonna 1999 Atlético Nacionalin riveissä Kolumbian mestaruuden. Hän pelasi myös Real Cartagenassa, Atlético Juniorissa ja Deportivo Pereirassa.
2. kesäkuuta 2005 Santiago de Calissa kaksi miestä yritti ryöstää Españan ja he ampuivat hänet. Kaksi vuotta aikaisemmin samassa kaupungissa hänen joukkuetoverinsa Albeiro Usuriaga oli tapettu ja muutenkin jalkapalloilijoiden murhaaminen on ollut maassa yleistä.
Loisto (tornitalo)

| Loisto |
| --- | --- |
 Loisto elokuussa 2021.
Tiedot
Sijainti:  Kalasatama, Helsinki, Suomi
Rakennettu:  2019–2021
Avajaiset:  30. syyskuuta 2021
Käyttötarkoitus:  asuinrakennus
Tila:  valmis
Yritykset
Arkkitehti:  Pekka Helin Arkkitehtitoimisto Pekka Helin & Co
Urakoitsija:  SRV
Tekniset tiedot
Kerroksia:  32
Hissien määrä:  3
Korkeus
Kattokorkeus:  124 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Loisto on syyskuussa 2021 valmistunut tornitalo Helsingin Kalasatamassa. Se valmistui osana Redi-kokonaisuutta noin kaksi vuotta ensimmäisen tornitalon, Majakan, jälkeen.
Loistossa on 32 kerrosta ja yhteensä 249 huoneistoa. Se rakennettiin valinnaiselle vuokratontille. Ennakkomarkkinointi alkoi 9. heinäkuuta 2018, ja ensimmäiset asukkaat muuttivat tornitaloon 30. syyskuuta 2021.
Muut tornitalot

Redi-kokonaisuuden ensimmäinen asuintorni Majakka valmistui vuonna 2019, kolmas talo Lumo One vuonna 2022 ja neljäs talo Visio vuonna 2023. Rakenteilla on toimistotorni Horisontti. Suunnitteilla ovat Luotsi, Kartta ja yksi vielä nimeämätön asuintorni.
Aiheesta muualla

Kuvia tai muita tiedostoja aiheesta Loisto (tornitalo) Wikimedia Commonsissa
SRV: Kalasataman tornien toinen asuinpilvenpiirtäjä Loisto lähestyy harjakorkeutta (Arkistoitu – Internet Archive)
Lindbladin resonanssi

Lindbladin resonanssit ovat resonansseja, joita esiintyy painovoiman koossa pitämissä pyörivissä järjestelmissä pyörimisakselin suhteen esiintyvien epäsymmetrioiden vaikutuksesta. Lindbladin resonansseja esiintyy esimerkiksi galakseissa ja protoplanetaarisissa kiekoissa epäsymmetrioiden, kuten pienten seuralaisgalaksien tai protoplaneetoiden vaikutuksesta.
Jos tällainen järjestelmä pyörii kulmanopeudella  \Omega _{b} ja sitä kiertää kappale kulmanopeudella  \Omega _{0}, ilmenee kappaleessa Lindbladin resonanssi, jos
m(\Omega _{0}-\Omega _{b})=\pm \kappa _{0},
missä  \kappa _{0} on episyklitaajuus ja  m on jokin positiivinen kokonaisluku. Tällöin kappaleessa ilmenee sen kiertäessä järjestelmää gravitaatiopotentiaalin jaksoittaiset muutokset resonanssissa oman ratataajuutensa kanssa.
Jaottelu sisempiin ja ulompiin Lindbladin resonansseihin on helppo tehdä. Kun kappaleen kulmanopeus on suurempi kuin muun järjestelmän, sen rata on sisemmällä järjestelmässä ja se saavuttaa radallaan epäsymmetrisyyksiä, mikä vastaa yllä olevan yhtälön plus-merkkiä. Vastaavasti päinvastaisessa tilanteessa kappale on ulompana ja jää jälkeen ja yhtälössä käytetään miinus-merkkiä. Niitä etäisyyksiä järjestelmän keskustasta, joilla Lindbladin resonansseja esiintyy, kutsutaan Lindbladin säteiksi (lat. Lindblad radii).
Tilannetta, jossa   \Omega _{b}=\Omega _{0} sanotaan korotaatioresonanssiksi (engl. corotation resonance).
Protoplanetaarisissa kiekoissa protoplaneetat toimivat epäsymmetrioina, ja tällöin Lindbladin resonanssit saavat aikaan kiertoimpulssin kulkeutumista planeetan radan sisäpuolelta sen ulkopuolelle. Vastaavasti myös kaasua ja pölyä kulkeutuu kiekon keskusta kohti.
Lindbladin resonanssit on nimetty ruotsalaisen tähtitieteilijän Bertil Lindbladin (1895-1965) mukaan.
Aiheesta muualla

The Origins of Spiral Arms
Lesley Roy

| Lesley Roy> Henkilötiedot |
| --- | --- |
Syntynyt: 17. syyskuuta 1986 (ikä 38) Dublin, Irlanti
Ammatti:  laulaja, lauluntekijä
Muusikko
Laulukielet:  englanti
Aktiivisena:  2008–
Tyylilajit:  vaihtoehtorock, pop rock
Soittimet:  kitara 
Levy-yhtiöt:  Jive Records
  [ Muokkaa Wikidatassa ] [ ohje ]  
Lesley Roy (s. 17. syyskuuta 1986 Dublin, Irlanti), on irlantilainen laulaja ja lauluntekijä. Hänellä oli ensin levytyssopimus irlantilaisen levy-yhtiön kanssa, mutta vuonna 2006 hän allekirjoitti levytyssopimuksen Jive Records -nimisen levy-yhtiön kanssa. Vuonna 2008 Roy julkaisi ensimmäisen albuminsa nimeltä Unbeautiful, jonka johtavana tuottajana toimi Max Martin. Lauluntekijänä Roy on kokenut kansainvälistä menestystä kirjoittamalla kappaleita muun muassa Adam Lambertille, Miss Montrealille, Medinalle, Jana Kramerille ja Marlee Scottille.
Royn oli tarkoitus edustaa Irlantia kappaleella "Story Of My Life" vuoden 2020 Eurovision laulukilpailussa Rotterdamissa. Ne kuitenkin peruttiin koronaviruspandemian vuoksi, ja hänet valittiin sen sijaan Irlannin edustajaksi vuoden 2021 kilpailuun. Royn vuoden 2021 edustuskappale on nimeltään "Maps". Hän kilpaili ensimmäisessä semifinaalissa, jossa hän sijoittui viimeiseksi ja täten karsiutui finaalista.
Diskografia > Albumit

| Nimi | Yksityiskohdat | Listasijoitukset> US Heat. |
| --- | --- | --- |
| Unbeautiful |  Julkaistu: 30. syyskuuta 2008  Levy-yhtiö: Jive  Formaatti: CD | 5 |
Diskografia > Singlet

| Single | Vuosi | Listasijoitus> US | Listasijoitus> US Pop | Listasijoitus> US Main. | Listasijoitus> US AC | Listasijoitus> SWE | Listasijoitus> VE | Listasijoitus> GER | Listasijoitus> DU | Listasijoitus> NOR | Albumi |
| --- | --- | --- | --- | --- | --- | --- | --- | --- | --- | --- | --- |
| "I'm Gone, I'm Going" | 2008 | — | 85 | — | 48 | 28 | — | — | — | — | Unbeautiful |
| "Unbeautiful" | 2008 | 114 | 53 | 31 | — | 6 | 2 | 15 | 16 | 5 | Unbeautiful |
| "Hang On" | 2016 | — | — | — | — | — | — | — | — | — | Albumittomat singlet |
| "Blood on Your Hands" | 2016 | — | — | — | — | — | — | — | — | — | Albumittomat singlet |
| "Free the Flame (Ember Moon)" | 2016 | — | — | — | — | — | — | — | — | — | Albumittomat singlet |
| "Story Of My Life" | 2020 | — | — | — | — | — | — | — | — | — | Albumittomat singlet |
| "Gold" | 2020 | — | — | — | — | — | — | — | — | — | Albumittomat singlet |
| "Maps" | 2021 | — | — | — | — | — | — | — | — | — | Albumittomat singlet |
Abzac (Gironde)

| Abzac |
| --- | --- |
 Kunnantalo
 vaakuna
 Abzac
 Koordinaatit: 45°01′02″N, 0°07′44″W 
Valtio:  Ranska
Alue:  Uusi-Akvitania
Departementti:  Gironde
Arrondissementti:  Libourne
Pinta-ala:  
 – Kokonaispinta-ala:  13,4 km²
Väkiluku (2020):  1 998 
 – Väestötiheys:  148 as./km²
Kunnan numero:  33001
 
 Kunnan kotisivut 
Infobox OKVirheellinen NIMI-arvo: 
Abzac on kunta Lounais-Ranskassa Gironden departementissa Uuden-Akvitanian alueella. Se sijaitsee Isle-joen varrella, noin 16 kilometriä Libournen kaupungista koilliseen.
Saint-Pierren kirkko
Saint-Pierren kirkko on alun perin 1100-luvulla rakennettu romaaninen kirkko. Kirkko rakennettiin uudelleen 1800-luvulla ja samalla sen suuntaa muutettiin. Alkuperäisestä kirkosta on vain vähän jäljellä.
Château d'Abzac on rakennettu vuonna 1663, eikä siihen ole tehty merkittäviä muutoksia sen jälkeen. Linna on luokiteltu historialliseksi muistomerkiksi. Se on ollut Anglade-suvun omistuksessa vuodesta 1796 lähtien, ja se on samalla 35 hehtaarin viinitila.
Aiheesta muualla

Kuvia tai muita tiedostoja aiheesta Abzac (Gironde) Wikimedia Commonsissa
Aimo Rikka

Aimo Rikka (23. tammikuuta 1915 Kotka – 17. tammikuuta 2006 Helsinki) oli suomalainen kommunisti, joka toimi Suomi-Neuvostoliitto-Seuran pääsihteerinä vuosina 1944–1947 sekä myöhemmin suomalais-neuvostoliittolaisen kauppakamarin pääsihteerinä.
Työläisperheestä lähtöisin ollut Rikka kirjoitti ylioppilaaksi vuonna 1935 ja opiskeli Teknillisessä korkeakoulussa. Hänet valittiin 1937 Akateemisen Sosialistiseuran (ASS) puheenjohtajaksi ja siellä hän tutustui vasemmistoälykköihin kuten Mauri Ryömään ja Elvi Sinervoon. Talvisodan aikana Rikka yritti piiloutua maan alle, mutta jäi kiinni ja joutui Ryömän tavoin vankileirille Tammisaareen. Sodan jälkeen perustettiin vuonna 1940 Suomen-Neuvostoliiton rauhan ja ystävyyden seura, jossa Ryömä toimi puheenjohtajana ja Rikka sihteerinä. Järjestön suosio kasvoi nopeasti, joten viranomaiset lakkauttivat sen. Jatkosodan aikana Rikka oli jälleen maan alla ja pyöritti Suomen Kommunistisen Puolueen (SKP) salaista toimintaa. Hän ajautui tällöin kilpailuun samoissa tehtävissä toimineen Yrjö Leinon kanssa. Vuonna 1942 Valpo sai selville Rikan salaisen asunnon sijainnin, jolloin hänet pidätettiin ja tuomittiin kuolemaan. Presidentti Risto Ryti kuitenkin armahti hänet 1943 ja tuomio muutettiin elinkautiseksi. Rikka vapautui sodan päätyttyä vuonna 1944.
Jatkosodan jälkeen Rikasta tuli vastaperustetun uuden Suomi-Neuvostoliitto-Seuran pääsihteeri. Hän joutui kuitenkin pian epäsuosioon SKP:ssä. Suurimpana syynä tähän olivat kriittiset näkemykset Neuvostoliitosta, joita hän oli esittänyt vierailtuaan ensi kertaa Moskovassa vuonna 1946. Hänet syrjäytettiin SNS:n johdosta seuraavana vuonna ja erotettiin lopulta SKP:stä kesällä 1952 ”puoluevastaisuudesta” syytettynä. Vuonna 1968 Rikalle tarjottiin mahdollisuutta palata puolueeseen, mutta hän ei ottanut jäsenkirjaa vastaan. Hän toimi 1947–1983 suomalais-neuvostoliittolaisen kauppakamarin pääsihteerinä ja sai 1972 konsulin arvonimen.
Lucio Ceccarini

| Mitalit> Maa:   Italia.Miesten vesipallo. Olympialaiset  | Mitalit> Maa:   Italia.Miesten vesipallo. Olympialaiset  | Mitalit> Maa:   Italia.Miesten vesipallo. Olympialaiset  | Maa:   Italia> Miesten vesipallo. |
| --- | --- | --- | --- |
|  Pronssia | Helsinki 1952 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Torino 1954 |  |  |
Lucio Ceccarini (13. joulukuuta 1930 Rooma – 14. heinäkuuta 2009) oli italialainen vesipalloilija ja olympiamitalisti.
Ceccarini kuului Italian olympiapronssia voittaneeseen joukkueeseen Helsingissä 1952. Hänen Andrea-poikansa kilpaili uinnissa olympiatasolla ja Enrico-poika pelasi vesipalloa Italian pääsarjassa. Ceccarini kuoli sairastettuaan pitkään 78-vuotiaana 14. heinäkuuta 2009.
Aarne Hildén

| Aarne Kalervo Hildén> Henkilötiedot |
| --- | --- |
Syntynyt: 7. huhtikuuta 1940 Tampere
Kuollut: 25. kesäkuuta 2024 (84 vuotta) Tampere
Muusikko
Taiteilijanimi:  Aake Hildén, Einar Endahl
Laulukielet:  Suomi
Aktiivisena:  1964–
Tyylilajit:  Vanha tanssimusiikki
Yhtyeet:  Olli Leppäniemen kulkurit
Levy-yhtiöt:  EXtra sound, Hitvox
  [ Muokkaa Wikidatassa ] [ ohje ]  
Aarne Kalervo ”Aake” Hildén (7. huhtikuuta 1940 Tampere – 25. kesäkuuta 2024 Tampere) oli suomalainen sanoittaja, laulaja ja musiikkituottaja.
Diskografia

Humppakulkurit (1978)
Ikinuorille (1978)
Lämmöllä (1981)
Tangokesä! (1985, A-puolen solistina Eino Valtanen)
Aiheesta muualla

Aarne Hildénin esitystuotanto Suomen äänitearkistossa (1901–1999)
Aarne Hildénin sanoitustuotanto Suomen äänitearkistossa (1901–1999)
Aimo Saukkonen

Aimo Ilmari Saukkonen (12. syyskuuta 1906 Parikkala – 21. heinäkuuta 1994) oli Suomen merivoimien kommodori.
Saukkonen kävi kadettikoulun 1924–1927 ja palveli nuorempana upseerina eri yksiköissä 1927–1934. Hän suoritti myös Teknillisen korkeakoulun sotateknisen kurssin ja suoritti opintoja myös ulkomailla useissa eri maissa. Panssarilaiva Ilmarisen tykistöupseerina hän palveli 1935. Sotakorkeakoulun hän suoritti 1935–1937 ja palveli tämän jälkeen toimistoupseerina 1937–1941. Merivoimien esikunnan operatiivisen toimiston päällikkönä Saukkonen toimi 1941–1942 ja tämän jälkeen hän oli päämajan merivoimatoimiston päällikkönä 1943. Laivaston esikunnan päällikkönä hän oli 1944. Merivoimien yhteysosaston päällikkönä hän toimi 1944–1945. Turun laivastoasemaa Saukkonen johti 1947–1953. Sotilasasiamiehenä Yhdysvaltoihin ja Kanadaan hän oli 1953–1958. Varusteluosaston päällikkönä pääesikunnassa hän oli 1958 ja erosi vakinaisesta palveluksesta 1959. Tämän jälkeen hän toimi osastopäällikkönä Machinery Oy:ssä 1959–1965.
Ylennykset: aliluutnantti 1927, luutnantti 1929, kapteeniluutnantti 1934, komentajakapteeni 1941, komentaja 1943, kommodori 1949.
985

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Tapahtumia

Maurien Al-Mansur ryösti Barcelonan
Brjanskin kaupunki perustettiin
Johannes XV aloitti paavina
Wolverhampton perustettiin
Syntyneitä

Sancho III Suuri, Navarran kuningas
Kuolleita

Hywel ap Ieuaf, Walesin ruhtinas
Lordi Rosse

| Lordi Rosse> William Parsons, kolmas Rossen jaarli |
| --- | --- |
 William Parsons, lordi Rosse.
Henkilötiedot
Syntynyt: 17. kesäkuuta 1800
Kuollut: 31. lokakuuta 1867 (67 vuotta)
Kansalaisuus:  angloirlantilainen
Ammatti:  tähtitieteilijä
William Parsons, kolmas Rossen jaarli (17. kesäkuuta 1800 – 31. lokakuuta 1867) oli angloirlantilainen tähtitieteilijä, joka rakennutti useita kaukoputkia. Hänen 72-tuumainen teleskooppinsa, "Parsonstownin Leviataani", oli maailman suurin teleskooppi 1900-luvun alkuun saakka.
Aiheesta muualla

Wikimedia Commonsissa on kuvia tai muita tiedostoja aiheesta .
Craven, Paul: William Parsons built the world’s largest telescope (at the time) in Offaly Irland’s Own.  6.10.2017. Arkistoitu 3.2.2019. Viitattu 3.2.2019 (englanniksi).
Davidson, Michael W.: William Parsons Rosse, (1800-1867) Molecular Expressions: Science, Optics and You – Timeline.  13.11.2015. Viitattu 3.2.2019 (englanniksi).
Adigrat

| Adigrat |
| --- | --- |
 Kaupunkikuvaa
 Adigrat
 Koordinaatit: 14°16′N, 39°27′E 
Valtio:   Etiopia
Osavaltio:  Tigray
Väkiluku (2007):  57 588
Aikavyöhyke:  UTC+3
Infobox OKVirheellinen NIMI-arvo: 
Adigrat on kaupunki Etiopian Tigrayn osavaltiossa. Sen asukasluku oli vuoden 2007 väestönlaskennan mukaan 57 588.